open-index/open-wikipedia-markdown huggingface dataset:
Say It Ain't So

"'''Say It Ain't So'*" é un sinxelo da banda de rock alternativo estadounidense Weezer. Foi editado como terceiro sinxelo do seu álbum de estrea, *Weezer*, o 13 de xullo de 1995 polo selo DGC.

No 2008 *Rolling Stone'' colocou a "Say It Ain't So" no posto 72 das "100 mellores cancións de guitarra de todos os tempos". Pitchfork Media incluíu ao tema no número 10 das súas 200 mellores cancións dos 90.

"Say It Ain't So" aparece como tema xogable no videoxogo *Rock Band*.

## Vídeo musical 
O videoclip de "Say It Ain't So", dirixido por Sophie Muller, tivo menos éxito que os dous anteriores dirixidos por Spike Jonze, pero aínda así o tema entrou no *top 10* da lista *Modern Rock Tracks*. Como se sinalou no DVD *Video Capture Device* e no libreto da re-edición especial do seu álbum de estrea, filmaron o vídeo na casa onde a banda adoitaba ensaiar e gravar.

## Listaxe de cancións 
### Radio Only Promo CD
#"Say It Ain't So" (Remix) - 4:17

### Casete Reino Unido 
#"Say It Ain't So" (Remix) - 4:17
#"No One Else" (Live Acoustic) - 3:15

### CD Reino Unido/Vinilo de 10" Reino Unido
#"Say It Ain't So" (Remix) - 4:17
#"No One Else" (Live Acoustic) - 3:15
#"Jamie" (Live Acoustic) - 3:53

## Notas
El Scorcho

"**El Scorcho**" é unha canción da banda de rock alternativo estadounidense Weezer, editada como primeiro sinxelo do seu segundo álbum, *Pinkerton*, no ano 1996 polo selo DGC Records. No seu vido musical a banda aparece tocando nun vello salón de baile dos Ánxeles, rodeado de todo tipo de luces de todo tipo que se encenden ao ritmo da música. O nome da canción supostamente procede dunha salsa picante da cadea de restaurantes Del Taco, que se chama "Del Scorcho".

O tema foi un fracaso comercial, e moitas emisoras negáronse a poñela. Esta é considerada unha das causas do fracaso inicial do álbum. Porén, en Australia fíxose moi popular e foi número 9 na lista *Triple J Hottest 100*. Debido a isto foi editada no recompilatorio de 1996 *Triple J Hottest 100*.

A canción pode ser descargada para xogar nos videoxogos *Rock Band* e *Rock Band 2*.

## Listaxe de cancións 
;UK 7" Single/UK CD #1
#"El Scorcho"&nbsp;– 4:03
#"You Gave Your Love to Me Softly"&nbsp;– 1:57

;UK CD #2
#"El Scorcho"&nbsp;– 4:03
#"You Gave Your Love to Me Softly"&nbsp;– 1:57
#"Devotion"&nbsp;– 3:11
Pink Triangle

"**Pink Triangle**" é unha canción da banda de rock alternativo estadounidense Weezer, editada en 1996 como terceiro sinxelo do seu álbum *Pinkerton*. O tema foi remesturado por Tom Lord-Alge, engadíndolle un solo de guitarra distinto, unha pista de sintetizador e máis voces.

## Listaxe de cancións 
**Radio Station Promo CD**
# "Pink Triangle" (Remix) - 4:02
# "Pink Triangle" (Live Acoustic) - 4:18
Kiwix

miniatura|dereita|Captura de pantalla.
**Kiwix** é un software libre utilizado para visualizar a Wikipedia sen necesidade dunha conexión á Internet. Isto lévase a cabo mediante a lectura do contido do proxecto almacenado nun ficheiro de formato ZIM, que non é máis que o contido da Wikipedia comprimido. Actualmente é posible ler calquera proxecto da Wikimedia, e non soamente a Wikipedia, para a cal foi nun principio deseñado.

## Véxase tamén 
### Ligazóns externas 
* Portal oficial do Kiwix
Congreso Internacional de Arquitectura Moderna

O '''''Congrès International d'Architecture Moderne***, fundado en 1928 e disolto en 1959, tamén coñecido como **CIAM** ou **Congreso Internacional de Arquitectura Moderna*', foi o laboratorio de ideas do Movemento Moderno (ou Estilo Internacional) en arquitectura. Os CIAM constaban dunha organización e unha serie de conferencias e reunións.

## Formación e membros 
Os CIAM fundáronse en xuño de 1928 no castelo de La Sarraz en Suíza por un grupo de 28 arquitectos europeos comandados por Le Corbusier, Hélène de Mandrot (propietaria do castelo), e Sigfried Giedion (o primeiro secretario).

Outros membros fundadores foron Karl Moser (primeiro presidente), Victor Bourgeois, Pierre Chareau, Josef Frank, Gabriel Guevrekian, Max Ernst Haefeli, Hugo Häring, Arnold Höchel, Huib Hoste, Pierre Jeanneret (curmán de Le Corbusier), André Lurçat, Ernst May, Fernando García Mercadal, Hannes Meyer, Werner Max Moser, Carlo Enrico Rava, Gerrit Rietveld, Alberto Sartoris, Hans Schmidt, Mart Stam, Rudolf Steiger, Henri-Robert Von der Mühll, e Juan de Zavala.

El Lissitzky, Nikolai Kolli e Moisei Ginzburg foron os delegados soviéticos, xa que para a conferencia de La Sarraz non puideron conseguilos visados.

Outros membros e participantes notables foron Alvar Aalto, Paul Lester Wiener e Hendrik Petrus Berlage. En 1931, Harwell Hamilton Harris foi elixido secretario americano dos CIAM.

## CIRPAC 
A executiva electa do CIAM era o CIRPAC, o Comité Internacional para a Resolución dos Problemas da Arquitectura Contemporánea (*Comité International pour la Résolution des Problèmes de l’Architecture Contemporaine*).

## Conferencias 
* 1928, CIAM I, La Sarraz, Suíza. Fundación do CIAM.
* 1929, CIAM II, Frankfurt, Alemaña. Enfocada no traballo sobre a vivenda de Ernst May e a vivenda mínima (existenzminimum).
* 1930, CIAM III, Bruxelas, Bélxica. Sobre o aproveitamento racional do espazo.
* 1933, CIAM IV, Atenas, Grecia. Publicación da *Carta de Atenas*.
* 1937, CIAM V, París, Francia. Sobre a vivenda e o lecer.
* 1947, CIAM VI, Bridgwater, Inglaterra. Sobre a reconstrución das cidades devastadas pola segunda guerra mundial.
* 1949, CIAM VII, Bérgamo, Italia. Sobre a arquitectura como arte.
* 1951, CIAM VIII, Hoddesdon, Inglaterra. Sobre o corazón da cidade.
* 1953, CIAM IX, Aix-en-Provence, Francia. Publicación da *Carta de habitación*.
* 1956, CIAM X, Dubrovnik, Iugoslavia. Sobre o hábitat. Primeira presenza do Team X.
* 1959, CIAM XI, Otterlo, Holanda. Disolución do CIAM.

## Disolución 
A organización do CIAM disólvese en 1959 debido as diferenzas nos puntos de vista dos membros. Le Corbusier xa deixara a organización en 1955.

## Véxase tamén 
### Outros artigos 
* Carta de Atenas
* Team X

### Bibliografía 
* Le Corbusier (org.); *Carta de Atenas*.
* Eric Mumford; *The CIAM discourse on urbanism*. ISBN 0-262-13364-4
* Ana Cláudia Castilho Barone; *Team X: Arquitectura como crítica*. ISBN 85-7419-273-2
Angela Beesley Starling

**Angela Beesley Starling**, nada o 3 de agosto de 1977 en Norwich, é unha empresaria británica, fundadora, xunto a Jimmy Wales, de Wikia.

## Traxectoria 
Traballa na Fundación Wikimedia desde 2003. En 2010 era a vicepresidenta da empresa Wikia. Desde o 21 de febreiro de 2006, forma parte do Comité de Comunicacións da Fundación Wikimedia, e preside a Xunta Consultiva da fundación. Contribuíu con ferramentas e información para a Fundación Wikimedia e Wikia. Ten conta de usuario en diferentes proxectos Wikimedia.

O 23 de novembro de 2008 casou co desenvolvedor de MediaWiki Tim Starling, con quen vive en Nova Gales do Sur, Australia.

## Véxase tamén 
### Ligazóns externas 
* User:Angela A páxina de usuario na Wikipedia en inglés. 
* Co-founder Angela Beesley on Wikia
Cousas da lingua

***Cousas da lingua*** foi un programa divulgativo da Televisión de Galicia dedicado á lingua galega que se emitiu durante os anos 1990 e 1992.

## Contido 
O programa estaba dirixido polo presidente do Instituto da Lingua Galega Constantino García que actuaba tamén como copresentador xunto a Rosa Castro, ademais contaba coa colaboración habitual do profesor de lingua galega da Universidade de Santiago de Compostela Xosé Luís Regueira; en cada programa divulgábase información sobre léxico, gramática ou da situación sociolingüística do galego
Sidecar (novela)

***Sidecar*** é unha novela de Alberto Lema, publicada por Editorial Galaxia en abril de 2009. Aínda que publicada nun só volume, abrangue dúas historias independentes: *A fame fatal* e *A síndrome de Rubens*.

## Trama 
### *A fame fatal* 
Mario é un rapaz de aldea que vive en Santiago de Compostela e traballa como vendedor de chourizos. Comparte piso con César, fillo de narcotraficante, que estuda na USC. Adoitan saír de noite coa intención de pasalo ben e ligar, e gostan de debater sobre arte e cultura.

Unha noite coñecen a Ada, coa que Mario comeza a quedar. Logo dunha exaculación precoz na primeira relación sexual xuntos, Mario chama a Charo, unha antiga moza, para botar un foguete. Despois diso, o sexo con Ada vai ben. Chegan a un acordo tácito, polo cal poden ter relacións sexuais con outras persoas, pero deben informar ao outro.

Un día, Ada dille que mantivo unha relación sexual con Luz, unha amiga súa. Isto enfada moito a Mario, que non o entende. Toma a decisión de deixar a cidade e o seu traballo, e regresa á aldea á casa natal.

### *A síndrome de Rubens* 
Henrique López é un rapaz da Coruña, que fala das súas preferencias sexuais. É heterosexual, e define o seu gusto como "a síndrome de Rubens", pois gústanlle as mulleres gordiñas. Esta parte inclúe unha introdución ("Miseria de psicoloxía"), catro relatos ("Lourdes", "Laura", "A dona dos números" e "Sara") e un epílogo.

En "Lourdes" conta a súa primeira experiencia libidinosa cunha muller, cando, con sete anos, acariñou os grandes peitos da nai dun amigo. En "Laura" conta a perda da virxindade xunto á súa moza do instituto, ao tempo que namora por primeira vez. En "A dona dos números" fala dunha relación sexual coa súa profesora de matemáticas en verán, mentres Laura está nun campamento. En "Sara", ambientado xa en Santiago de Compostela, narra o proceso de ligar cunha compañeira de facultade. Logo de coincidiren nunha sala da residencia de estudantes na que viven, Henrique (chamado así polo seu avó por Enrique Líster) comeza a mandarlle poemas a Sara, e ela descobre quen é.

## Narración 
Os personaxes d' *A fame fatal* aparecen tamén na novela anterior de Alberto Lema, *Unha puta percorre Europa*, se ben esta está ambientada dous anos despois de estaren xuntos Ada e Mario.

As dúas partes están narradas en primeira persoa: a primeira por Mario e a segunda por Henrique.

## Traducións 
*Ao castelán por Iris Cochón co título de *Sidecar* publicado en 2010 por Caballo de Troya (Random House Mondadori).
## Notas 
## Véxase tamén 
### Ligazóns externas 
* Ficha na web da editorial.
Dolly Parton

miniatura|dereita|Parton en 2005.

**Dolly Rebecca Parton**, nada en Sevierville (Tennessee) o 19 de xaneiro de 1946, é unha cantante, compositora, actriz, e empresaria estadounidense.

## Traxectoria
Comezou a cantar cando nena, pero acadou sona xa en 1967, ao se unir á banda musical de música country liderada por Porter Wagoner. En colaboración con el, actuou en televisión, realizou xiras, e compuxo e publicou varios álbums de estudio.

## Véxase tamén 
### Ligazóns externas 
* Sitio web oficial
(386723) 2009 YE7

**(386723) 2009 YE7** é un obxecto trans-neptuniano cunha magnitude absoluta (H) de 4,5. Este feito fai que sexa un feble candidato a planeta anano, e moito máis se se ten en conta que podería ser un membro da familia de Haumea, familia cun gran albedo, debido a refractividade dos seus xeos. Foi descuberta por David Rabinowitz o 17 de decembro do 2009, dende o Observatorio La Silla de Chile. Cando (386723) 2009 YE7 foi descuberto criase que tiña unha magnitude absoluta (H) de 2.8, o cal faría del o primeiro KBO brillante descuberto dende o hemisferio sur.

## Órbita 
A súa órbita preliminar suxería que o obxecto chegou ó seu perihelio ó redor de 1864.

Asumindo que (386723) 2009 YE7 ten un albedo de 0.25, albedo moi común entre os KBOs (obxectos clásicos do cinto de Kuiper) que teñen uns tamaños duns ~1000&nbsp;km, ese albedo outorgaríalle uns 340&nbsp;km de diámetro. Pero coma na actualidade non se coñece realmente o seu verdadeiro albedo, o seu tamaño podería ir duns 200 kms ata os 560 kms de diámetro.

Mike Brown cre que (386723) 2009 YE7 podería ser un fragmento da familia de colisión de Haumea xa que ten unha inclinación orbital moi semellante á dos membros da familia de Haumea. Moitas das lúas de xeo do Sistema Solar son esféricas.

## Notas 
## Véxase tamén 
### Outros artigos 
* (55636) 2002 TX300, pertencente á familia de colisión de Haumea
* Haumea
* Candidatos a planeta anano
* Planeta anano

### Ligazóns externas 
* Orbital simulation from JPL (Java) / Horizons Ephemeris
The Worst Journey in the World

***The Worst Journey in the World***, que podería ser traducido a galego como *A peor viaxe do mundo*, son unhas memorias sobre a expedición Terra Nova (1910-1913) dirixida polo británico Robert Falcon Scott. Foi escrita e publicada en 1922 por un sobrevivente da expedición, Apsley Cherry-Garrard, e recibiu moitos eloxios pola súa franqueza sobre as dificultades da expedición, as causas do seu tráxico final e a exposición feita verbo do sufrimento humano en condicións extremas.
## Véxase tamén 
### Ligazóns externas 
* Obra no proxecto Gutenberg
S. P. L. Sørensen

**Søren Peter Lauritz Sørensen**, nado en Havrebjerg o 9 de xaneiro de 1868 e finado o 12 de febreiro de 1939, foi un químico dinamarqués. A súa grande achega foi a de introducir o concepto de pH.

Desde 1901 até 1938, foi o xefe do prestixioso Laboratorio Carlsberg, de Copenhaguen. Traballando no Laboratorio Carlsberg estudou o efecto de concentración de ión sobre proteínas, e por que a concentración de ións de hidróxeno era en particular importante.

## Véxase tamén 
### Ligazóns externas 
* S.P.L. Sørensen
Paca Gabaldón

**María Francisca Gabaldón Serer**, coñecida como **Paca Gabaldón**, nada en Barcelona o 10 de maio de 1949, é unha actriz catalá.

## Traxectoria 
Os seus primeiros anos de vida transcorreron en diferentes países: Turquía, Italia, a Arxentina, Chile e o Perú. Ao longo deste periplo, foi iniciando a súa formación como artista, con clases de Arte Dramática, dicción e canto. Precisamente foi no Perú, onde debutou diante dunha cámara, na película *Ganarás el pan*. Regresa ao Estado Español en 1967 e, da man de Enrique Martí Maqueda -de quen foi parella durante sete anos-, comezou a traballar en Televisión Española como presentadora, baixo o nome artístico de *Mary Francis*.

## Véxase tamén 
### Ligazóns externas 
* Filmografía da actriz
7:35 de la mañana

***7:35 de la mañana*** é unha curtametraxe escrita e dirixida polo director cántabro Nacho Vigalondo. Ten unha duración de 8 minutos e está gravado en branco e negro, a historia está filmada nun único escenario representando unha cafetaría.
Obtivo varios premios e mencións en festivais de cinema, pero sen dúbida o máis significativo e importante foi a candidatura ao Oscar en 2004.

## Argumento 
A curtametraxe conta a historia dunha muller (Marta Belenguer) que, como cada mañá, chega á súa cafetaría de sempre e pide o mesmo de cada día. A diferenza hoxe é que todo o mundo está calado, ninguén se move nin fala, ata que un dos clientes (Nacho Vigalondo) comeza a cantar o que parece unha declaración amorosa.

Toda a curtametraxe xira arredor da canción que están a cantar o protagonista e mailos clientes da cafetaría.

## Premios 
* Premio do público á mellor curtametraxe no Festival de cinema fantástico de Suecia.
* Premio á mellor curtametraxe no festival Cinema Jove de Valencia.
* Candidata ao Oscar á mellor curtametraxe
* Candidata a mellor curtametraxe europea.

## Véxase tamén 
### Ligazóns externas 
* Web oficial
Disco de Nipkow

miniatura|Recreación dun sistema de televisión primitivo, no fondo á esquerda pódese observar un disco de Nipkow
O **disco de Nipkow** é un aparello mecánico que divide unha imaxe nun único sinal continuo, foi patentado por Paul Gottlieb Nipkow en 1884.
## Funcionamento 
O aparello é un disco vertical rotante con perforacións dispostas en forma espiral desde o centro cara a fóra, ao rotar o disco cada perforación describe unha circunferencia de radio diferente e ao proxectar a luz dunha imaxe utilizando unha lente esa imaxe escanéase cun número de liñas igual ao de perforacións, esa luz que cada orificio deixa pasar recóllese nunha célula de selenio, que segundo a intensidade emite maior ou menor cantidade de corrente que se remite a un segundo disco de Nipkow que serve de receptor.

## Usos 
O propio Nipkow non chegou a construílo xa que a tecnoloxía da época non o permitía pero serviu de fundamento a John Logie Baird para desenvolver o seu primeiro sistema de televisión, e tamén está na base dos microscopios confocais.
## Notas
Kauraka Kauraka

**Kauraka Kauraka**, nado en 1951 e finado en 1997, foi un escritor e antropólogo das Illas Cook.

## Traxectoria 
Kauraka naceu en Rarotonga, a maior das Cook, estudou en Nova Zelandia, Fiji Papúa-Nova Guinea e Hawai, durante a súa vida publicou seis recolleitas de poesía en inglés e no maorí das Illas Cook.

## Obras 
### Poesía 
* *Taku Akatauira :  my drawning Star*, IPS, USP, Suva, 1999.
* *Manakonako : reflections*, IPS, USP, 1992.
* ''E au tuatua Ta'ito no Manihiki*, IPS, USP, Suva, 1987.
* *Dreams of the Rainbow : Moemoea a te Anuanua*, Mana Publications, Suva, 1987.
* *Return to Havaiki: Fokihanga ki Havaiki*, IPS, USP, Suva, 1985

### Contos tradicionais 
:Escolmas de contos tradicionais con tradución ao inglés
* *Tales Of Manihiki* , 1982
* *Legends From the Atolls'', 1983
La 25

**La 25** (ou tamén **La Veinticinco**) é un grupo de Rock Stone da Arxentina.

## Integrantes 
### Actuais 
* Mauricio "Junior" Lezcano: guitarra e voz
* Marcos Lezcano: guitarra
* Manuel Verón "Noly": batería (desde *Mundo Perfecto*)
* Marcio Gaete: batería (desde *Mundo Imperfecto*)
* Darío Bruschi "Rodia": guitarra
* Hugo Rodríguez: guitarra
* Damián Viera "Miliki": harmónica
* Diego: baixo (desde *Mundo Imperfecto*)
* Leonardo Manto "Chilli Willy": teclados
* Romina Fernández: saxo
* Mauro Montes De Oca: trompeta
* Ignacio Piccinni: violín

### Anteriores 
* Alejandro Ender "Mingo" : batería (até *Ruta 25*)
* Pablo Fernández "Ponch" : baixo (até *Mundo Perfecto*)

## Discografía 
* (2001) - *La Veinticinco Rock and Roll
* (2002) - *Así es el Rock and Roll
* (2004) - *Con el Rock en las venas
* (2005) - *Ruta 25 (en vivo)
* (2006) - *Mundo perfecto 
* (2008) - *Mundo imperfecto
Khimki Basketball Center

O **Khimki Basketball Center**, tamén coñecido como *Novator Stadium* ou *Novator Indoor Arena* (en ruso: *Дворец спорта «Новатор»*) é un pavillón deportivo situado na cidade de Khimki, Rusia, inaugurado en 1970. Remodelado en 2010, conta cunha capacidade de 4.000 espectadores. Alberga os encontros como local do BC Khimki, equipo que compite na PBL / ПБЛ (antigamente Superliga rusa), na VTB United League e na Euroliga.

## Notas
## Véxase tamén 
### Outros artigos 
* BC Khimki
### Ligazóns externas 
* Información en Worldstadiums
Orio Arraunketa Elkartea

[300px|miniatura|Traiñeira de Orio na [bandeira de San Pedro.]]
[miniatura|300px|Traiñeira de Orio (amarela) xunto á de Laredo (vermella) na [bandeira de Plentzia.]]
O **Orio Arraunketa Elkartea** é un club de remo vasco da localidade guipuscoana de Orio. A pesar de proceder dunha localidade de aproximadamente 5000 habitantes, trátase dun dos clubs de traiñeiras máis laureados do Cantábrico. Tanto a traiñeira como os remeiros compiten vestidos de cor amarela e a súa traiñeira chámase *Mirotza*. A súa traiñeira compite na Liga San Miguel.

## Historia 
A primeira referencia oficial escrita da participación dunha traeñeira de Orio remóntase ao ano 1879, na primeira edición das Regatas da Concha de San Sebastián, daquela a organización do equipo recaía na Confraría de Pescadores ou nas comisións do concello. Foi no ano 1901, cando conseguiu o seu primeiro triunfo. No período que vai dende 1879 ata 1932 os remeiros oriotarras competiron co nome da localidade, ORIO. Dende 1933 ata 1964 co de Emen Gatoxtik ORIO. É en xuño de 1965, cando se crea o Club de Remo, denominado **Club de Remo Olímpico de Orio**, para desenvolver as actividades de remo olímpico e banco fixo. En 1986 inscribiuse no Rexistro de Asociacións Deportivas de Euskadi co nome en éuscaro Arraunketa Elkartea (abreviado C.R.O. ou Orio A.E.)

Sen desmerecer o gran palmarés nas modalidades inferiores, traineiriña e batel, centrámonos na traiñeira, modalidade raíña e máis importante do banco fixo.

Ao longo da súa historia, o Ario Arraunketa Elkartea gañou en 31 ocasións a Bandeira da Concha, sendo o club máis laureado da regata.

## Palmarés 
[miniatura|[Bandeira da Concha 2016.]]
* 15 Campionatos de España de Traiñeiras: 1946, 1951, 1952, 1955, 1964, 1971, 1973, 1974, 1975, 1976, 1986, 1993, 1995, 1998 e 1999.
* 11 Campionatos de España de Bateis.
* 8 Campionatos de España de Traineiriñas.
* 1 Campionato de España de Llaut.
* 2 Campionatos do Cantábrico.
* 3 Bandeiras da Liga Vasca de Traiñeiras.
* 6 Campionatos de Traiñeiras de Euskadi: 1995, 1997, 1998, 1999, 2001 e 2002.
* 29 Campionato de Euskadi de Bateis.
* 12 Campionatos de Euskadi de Traineiriñas.
* 8 Campionatos de Guipúscoa de Traiñeiras: 1973, 1980, 1982, 1998, 1999, 2001, 2002 e 2008.
* 44 Campionatos de Guipúscoa de Bateis.
* 18 Campionatos de Guipúscoa de Traineiriñas.
* 31 Bandeiras da Concha: 1901, 1909, 1910, 1916, 1919, 1923, 1925, 1933, 1934, 1939, 1940, 1942, 1944, 1951, 1952, 1953, 1955, 1958, 1964, 1970, 1971, 1972, 1974, 1975, 1983, 1992, 1996, 1997, 1998, 2000 e 2007.
* 4 Bandeiras de Santander: 1946, 1983, 1987 e 1991.
* 1 Bandeira Príncipe de Asturias: 1991.
* 2 Bandeiras Teresa Herrera: 1991 e 1992.
* 1 Copa de Prata da Deputación de Biscaia por gañar tres anos consecutivos as Regatas do Abra.

## Véxase tamén 
### Ligazóns externas 
* Sitio do club   
* Información do club no sitio da Liga San Miguel
Emma Caulfield

**Emma Caulfield**, nada o 8 de abril de 1973 en San Diego (California) é unha actriz estadounidense.

## Traxectoria 
Caulfield é coñecida pola súa interpretación da ex-demo Anya Jenkins na serie de televisión *Buffy the Vampire Slayer*, así como tamén o de Susan Keats, namorada de Brandon Walsh's na serie de televisión *Beverly Hills, 90210*, apareceu tamén nalgúns episodios de *General Hospital* en 1996 e 1997. Protagonizou o filme *Darkness Falls* (2003). En 2010 interpretou a Emma Bradshaw na serie *Life Unexpected*.

## Notas 
## Véxase tamén
Buddy Holly (sinxelo)

"**Buddy Holly**" é unha canción da banda de rock alternativo estadounidense Weezer, editado o 7 de setembro de 1994 como segundo sinxelo de *Weezer*, o seu álbum de estrea. O sinxelo lanzouse o día no que Buddy Holly tería cumprido 58 anos. Acadou o número 2 na lista *Modern Rock Tracks* e o 4 na *Mainstream Rock Tracks*. Tamén foi númeiro 12 no Reino Unido. *Rolling Stone* situou a "Buddy Holly" no posto 499 na súa lista de 2010 das 500 mellores cancións de todos os tempos.

## Listaxe de cancións 
### Sinxelo promocional para a radio
# "Buddy Holly "- 2:40

### CD Reino Unido 
# "Buddy Holly" - 2:40
# "My Name Is Jonas" (Live) - 3:40
# "Surf Wax America" (Live) - 4:09
# "Jamie" - 4:18

### Casete e 7" Reino Unido 
# "Buddy Holly" - 2:40
# "Jamie" - 4:18

### CD Australia 
# "Buddy Holly" - 2:40
# "Holiday"

### CD Holanda 
# "Buddy Holly" - 2:40
# "Surf Wax America" (Live) - 4:09

## Notas
Bento da Cruz

dereita|miniatura|O escritor portugués cando foi recoñecido como Arraiano Maior da Raia Seca (Entrimo, 2011).
**Bento Gonçalves da Cruz**, nado en Peirezes (Montalegre) o 22 de febreiro de 1925 e finado en Porto o 25 de agosto de 2015, foi un escritor e médico portugués.

## Traxectoria 
Ingresou no seminario con 15 anos, onde permaneceu ata os 21. En 1948 comezou a estudar Medicina na Universidade de Coímbra, rematando en 1955. Despois de exercer como médico na rexión de Barroso, estableceuse en Porto en 1971. Tras xubilarse viviu na súa aldea natal, na casa restaurada que pertencera ao seu avó.

## Obra 
### Poesía 
* *Hemoptise* (1959, baixo o pseudónimo de *Sabiel Truta*).

### Narrativa 
* *Planalto em Chamas* (1963)
* *Ao Longo da Fronteira* (1964)
* *Filhas de Loth* (1967)
* *Contos de Gostofrio* (1973; Premio Fialho de Almeida da Sociedade Portuguesa de Escritores Médicos)
* *O lobo guerrilleiro* (1980; Premio *Diário de Notícias* 1991 e Premio de Ficção da Sociedade Portuguesa de Escritores e Artistas Médicos). 
* *Planalto do Gostofrio* (1982)
* *Histórias da Vermelhinha* (1991)
* *Planalto de Gostofrio* (1992)
* *Histórias de Lana-Caprina* (1994)
* *O Retábulo das Virgens Loucas* (1996; Premio Literario (Ficción) da Câmara Municipal de Montalegre)
* *A loba* (1999; Premio Eixo Atlántico, Premio Arcebispo Xoán de San Clemente).
* *A Lenda de Hiran e Belkiss* (2005)
* *A Fárria* (2010) (conmemoración dos 50 anos de vida literaria)

### Biografía 
* *Victor Branco: Escritor Barrosão, Vida e Obra* (1995; Premio Literario de Investigação da Câmara Municipal de Montalegre)
* *Guerrilheiros antifranquistas em Trás-os-Montes* (2005)
* *Camilo Castelo Branco: Por terras do Barroso e outros lugares* (2012)

### Crónicas 
* *Prolegómenos* (2007)
* *Prolegómenos II* (2009)
* *Prolegómenos III* (2013)

## Premios 
* Xuíz honorario do Couto Mixto no 2000
* Arraiano maior no 2011

## Galería de imaxes 

Ficheiro:Bento da Cruz en Celanova agosto 2012.jpg
Ficheiro:Bento da Cruz no cemiterio de Celanova agosto 2012 homenaxe a Celso Emilio Ferreiro.jpg
Ficheiro:PadreFontes BentodaCruz MéndezFerrín.jpg

## Notas 
## Véxase tamén 
### Ligazóns externas 
* Bento da Cruz. Páxina oficial no Facebook
* Ficha do autor en Xerais 
* Un lobo ouvea no planalto
The Good Life (sinxelo)

"**The Good Life**" é unha canción da banda de rock alternativo estadounidense Weezer, editado en 1996 como segundo sinxelo do seu álbum *Pinkerton*. Foi lanzado ás presas pola discográfica DGC para intentar salvar o fracaso comercial do álbum, pero non tivo éxito.

As súas caras-b destacan por proceder do álbum nunca editado de Weezer *Songs from the Black Hole*.

## Listaxe de cancións 
### CD promocional para a radio
# "The Good Life" (Remix) – 4:08
# "The Good Life" (LP Version) – 4:19

### CD no Reino Unido, Europa e o Xapón
# "The Good Life" – 4:19
# "Waiting on You" – 4:13
# "I Just Threw Out the Love of My Dreams" – 2:39

### CD "OZ EP" australiano
# "The Good Life" – 4:19
# "Waiting on You" – 4:13
# "I Just Threw Out the Love of My Dreams" – 2:39
# "The Good Life (Live Acoustic)" – 4:40
# "Pink Triangle (Live Acoustic)" – 4:26
Meg Ryan

miniatura|dereita|Ryan en 2009.
**Margaret Mary Emily Hyra**, coñecida como **Meg Ryan**, nada o 19 de novembro de 1961 en Fairfield, Connecticut, é unha actriz de cinema e televisión estadounidense. Durante a súa traxectoria profesional Ryan recibiu varios premios e nomeamentos entre as que cabe destacar tres candidaturas ao Globo de Ouro á mellor actriz de comedia ou musical e unha ao Premio do Sindicato de Actores á mellor actriz protagonista.

## Véxase tamén 
### Ligazóns externas 
* Información sobre Meg Ryan
Hash Pipe

"**Hash Pipe**" é unha canción da banda de rock alternativo estadounidense Weezer, editado o 24 de xuño do 2001 como primeiro sinxelo do seu álbum *Weezer*. Segundo unha entrevista ao líder da banda Rivers Cuomo, "Hash Pipe" foi composta a mesma noite que "Dope Nose" do álbum *Maladroit*. A canción inspirouse nun home travestido que se adicaba á prostitución coñecido por pasear por Santa Monica (California).

O batería da banda Pat Wilson aparece na portada do sinxelo cun paquete de tabaco da marca Natural American Spirit cigarettes que foi esvaecido debido a problemas cos dereitos de autor. Dende finais do 2001 Weezer ven tocando a canción ao vivo co solo de guitarra reelaborado que xa non segue a melodía do verso.

## Listaxe de cancións 
### Promo para a radio 
# "Hash Pipe" - 3:06

### CD e 7" EEUU 
# "Hash Pipe" -3:06 
# "I Do" - 2:10

### CD RU 
# "Hash Pipe" - 2:51
# "Starlight" - 3:35
# "Hash Pipe" (Jimmy Pop Remix)
# "Hash Pipe" (CD-ROM Vídeo)

### 7" RU 
# "Hash Pipe" - 2:52
# "Teenage Victory Song" - 3:11

### 12" de remesturas EEUU 
# "Hash Pipe" (Jimmy Pop Remix)
# "Hash Pipe" (Chris Crenna's Kick Me Remix)
# "Hash Pipe" (Chris Crenna's Under Glass Remix) - 4:13
Copa América de hóckey a patíns

A **Copa América** de hóckey a patíns masculina é unha competición internacional de hóckey a patíns organizada pola Confederación Suramericana de Patín (CSP) disputada dende o ano 2006 e que conta co recoñecemento del Comité Internacional de Hóckey a patíns (CIRH). Este recoñecemento como competición internacional por parte do CIRH implica que a regulamentación segue os cánones internacionais oficiais. Nesta competición poden participar tódalas seleccións que sexan membros da CSP, independentemente de se son orixinarias do Continente americano, así como calquera selección convidada pola Confederación. A selección de Cataluña é a única que disputou o título sen ser convidada grazas á súa adhesión definitiva á CSP o 11 de febreiro do 2007.

O sábado 3 de novembro, coa ocasión da Copa América masculina 2007, os delegados da CSP decidiron en Recife, sede do torneo, nunha reunión extraordinaria anunciar as vindeiras sedes da Copa América. En categoría masculina fíxose pública a elección da Arxentina 2008, Cataluña 2010, Colombia 2012 e Chile 2014.

## Historial 
## Palmarés 
## Véxase tamén 
### Ligazóns externas 
* Confederación Suramericana de Patín 
* Web oficial da Copa América 2010
Selección de hóckey a patíns masculina de Mozambique

A **selección de hóckey a patíns masculina de Mozambique** é o equipo masculino que representa a Mozambique nas competicións internacionais de hóckey a patíns. Trátase, xunto con Angola dunha das mellores seleccións deste deporte no Continente africano. É a única selección africana que conta cun título a nivel mundial, ao proclamarse campión do Campionato do Mundo "B" na súa edición do 2006 disputada en Montevideo (Uruguai).

## Palmarés
*1 Campionato do Mundo "B": 2006

## Equipo
Estes foron os xogadores convocados para o Mundial de Vigo e Pontevedra (Galiza) de 2009

* **Adestrador:** Pedro Pimentel

## Véxase tamén
### Ligazóns externas
* Sitio web oficial da Federação Moçambicana de Patinagem
Hondarribia Arraun Elkartea

[dereita|miniatura|300px|Traiñeira de Hondarribia na [bandeira da Concha de 2007.]]
dereita|miniatura|300px|Hondarribia en 2011.

O **Hondarribia Arraun Elkartea** é un club de remo vasco da localidade guipuscoana de Hondarribia. As súas cores son o branco e o verde e a súa traiñeira chámase *Ama Guadalupekoa*.

## Historia 
A primeira nova dunha participación de Hondarribia é de 1862. En 1868 unha traiñeira da localidade vence nun desafío a outras dúas embarcacións, unha de Donostia, e a outra de Motrico. En 1891 participou con dúas traiñeiras nas regatas de Saint-Jean-de-Luz, Quedando primeira e segunda. En 1892 participou na regata de Saint-Jean-de-Luz gañandoa cunha traiñeira chamada *La Coruña*. En 1893 e 1895 gaña a Bandeira de Biarritz.
  
Non foi ata 1920 cando Hondarribia participou na Bandeira da Concha. A Traiñeira xa se chamaba *Ama Guadalupekoa*. Tivo varios nomes a traiñeira hondarrabitarra ata despois da guerra civil: *Ondarrabittarra*, *Virgen del Mar*, *San Antonio*, *Ama Guadalupekoa*, *Elkano III*.

Entre 1934 e 1935 participou na Concha con dúas traiñeiras, a da vila, e a da mariña, aínda que ao final so quedou a da mariña, e se empregou a cor actual, o verde. Entre 1940 e 1950 participou en todas as regatas da Concha, agás en 1946. Conseguiu catro bandeiras (1941, 1943, 1947 e 1948). Entre 1950 e 1960 non foron bos anos para a traiñeira local, participando so tres veces na Concha e nun par de ocasións no estatal de traineiriñas.

O ano 1960 foi fundamental para a historia do remo en Hondarribia, xa que se funda o actual club Hondarribia Arraun Elkartea. Chegaron os éxitos, gañando catro bandeiras da Concha consecutivas (1965-68) da man de José Ángel Lujambio, gañáronse tamén dúas copas do xeneralísimo (1966 e 1968) e dous grandes premios do nervión (1967 e 1968).

Foi un dos equipos fundadores da Liga San Miguel, finalizando a súa primeira edición na 7ª posición con 97 puntosNa tempada 2006, con Mikel Orbañanos como adestrador, chega a súa primeira e única Liga San Miguel e consegue a réplica da Coroa Caja Madrid.

## Palmarés 
* 1 Liga San Miguel: 2006
* 10 Bandeiras da Concha
* 3 Campionatos de Euskadi de Traiñeiras
* 5 Campionatos de Guipúscoa de Traiñeiras

## Véxase tamén 
### Ligazóns externas 
* Información do club no sitio da Liga San Miguel  
* Sitio oficial do club
Island in the Sun

"**Island in the Sun**" é unha canción da banda de rock alternativo estadounidense Weezer, editado o 26 de agosto do 2001 como segundo sinxelo do seu álbum *Weezer*. Orixinalmente "Island in the Sun" non ía entrar no álbum, pero o produtor Ric Ocasek traballou nela loitou para fose incluída no disco. Tivo moito éxito nas radio e é unha das súas cancións máis famosas fóra dos Estados Unidos, acadando o número 31 no Reino Unido, o 17 en Francia e o 7 en Australia. Pitchfork Media elixiuna a 495 mellor canción da década dos 2000.

A finais de 2001, a banda reelaborou o solo de guitarra para os directos. No 2005 Rivers Cuomo acostumaba comezar os bises da banda tocando "Island in the Sun" só cunha guitarra acústica no fondo do local onde actuaban. Nalgunhas noites facía *crowd surf* para volver ao escenario.

## Listaxe de cancións 
### CD promocional radio 
# "Island In The Sun" - 3:20

### CD #1 RU 
#"Island In The Sun" - 3:20
#"Oh Lisa" - 2:45
#"Always" - 2:05
#"Island In The Sun" (CD-ROM Vídeo)

### CD #2 RU 
#"Island In The Sun" - 3:20
#"Sugar Booger" - 3:40
#"Brightening Day" - 2:11

### 7" RU 
#"Island In The Sun" - 3:20
#"Always" - 2:05

### CD Xapón 
#"Island In The Sun" - 3:20
#"Teenage Victory Song" - 3:05
#"Starlight" - 3:19
Fontecova

Como topónimo **Fontecova** pode referirse a:

;En Galiza
***Fontecova**, lugar da parroquia de Cespón, no concello de Boiro;
***Fontecova**, lugar da parroquia de Cuntis, no concello de Cuntis;
***Fontecova**, lugar da parroquia de Lamas, no concello da Estrada;
***Fontecova**, lugar da parroquia da Lama, no concello da Lama;
***A Fontecova**, lugar da parroquia de Vieiro, no concello da Fonsagrada;
***A Fontecova**, lugar da parroquia de Figueiras, no concello de Santiago de Compostela;
***A Fontecova**, lugar da parroquia de Beigondo, no concello de Santiso.

## Véxase tamén
### Outros artigos
***Foncova**, lugar da parroquia de Fontarón, no concello de Becerreá;
***Fonticova**, lugar da parroquia das Somozas, no concello das Somozas.
Fisting

miniatura|dereita|Ilustración representado a práctica do fisting.
**Fisting** é un termo inglés co que se designa a práctica sexual consistente na introdución parcial ou total da man no ano ou na vaxina. É unha práctica considerada como extrema, e adóitase recomendar que non se leve a cabo sen os necesarios coidados previos (desinfección, limpeza, luvas de látex, lubricante etc.) e posteriores (dilatación paulatina dos músculos ou esfínteres). Unha variante sería a **braquioprosis**, que é unha forma profunda de fisting onde todo o brazo penetra o ano, considerada unha patoloxía no método no cal se administra o estímulo sexual.

## Véxase tamén 
### Ligazóns externas 
* *Como practicar fisting*
Consolador

[miniatura|dereita|60px|Olisbo do 27000 a.C. achado en [Věstonice (República Checa).]]
O **consolador**, referido ás veces na súa forma en lingua inglesa como *dildo*, é un complemento sexual con forma habitualmente fálica utilizado dende hai miles de anos para a masturbación, tanto dos homes como de mulleres, existindo indicios de que era utilizado hai ao redor de 30000 anos. Nalgunhas relacións sexuais tamén adoita engadirse como parte do xogo sexual de parella.

## Notas 
## Véxase tamén 
### Ligazóns externas 
* Foto e descrición do primeiro consolador
Photograph

"**Photograph**" é unha canción da banda de rock alternativo estadounidense Weezer, editada no 2001 como terceiro sinxelo do seu álbum *Weezer*. No Xapón "Photograph" foi lanzado como primeiro sinxela en vez de "Hash Pipe". A canción tivo un éxito modesto nas radios, acadando o porto 17 na lista da Billboard *Modern Rock Tracks*.

## Listaxe de cancións 
### CD promoción para a radio 
# "Photograph" (Radio Edit) - 2:12

### CD Xapón 
# "Photograph" - 2:19
# "Christmas Celebration" - 2:22
Crocante

***Crocante*** foi un programa da Televisión de Galicia dirixido por Alberto Avendaño e presentado por el mesmo e por Pilar García Rego que se emitiu en  1990, consistía en actuacións musicais, entrevistas, reportaxes, concursos e enquisas a pé de rúa, así como a serie de humor estadounidense *Maude*.

## Véxase tamén
### Ligazóns externas
*Primeiro programa de *Crocante*
Richie McCaw

200px|dereita|miniatura|Richie McCaw.
**Richie McCaw**, nado en Oamaru o 31 de decembro de 1980, é un xogador neozelandés de rugby. É o capitán da selección de rugby de Nova Zelandia, e xoga na posición de 3ª liña. Foi premiado como mellor xogador internacional do mundo 3 veces (máis que ningún outro) pola IRB, nos anos 2006, 2009 e 2010.

## Traxectoria 
**McCaw** debutou co Canterbury RFU na liga neozelandesa de rugby, a NPC, no ano 2000. Un ano despois, no ano 2001 tamén debutou cos Canterbury Crusaders no Super 12, e foi chamado por primeira vez para xogar cos *All Blacks*. No ano 2006 foi a súa estrea como capitán da selección do seu país.

## Véxase tamén 
### Outros artigos 
* Selección de rugby de Nova Zelandia
* Xogador Internacional do Ano da IRB

### Ligazóns externas 
* Perfil de Richie McCaw en AllBlacks.com
Xogador do Ano de World Rugby

O **Xogador do Ano de World Rugby** é un premio anual concedido por World Rugby ó xogador de rugby que ten a mellor actuación internacional coa súa selección ese ano. O premio foi creado en 2001 e está considerado o maior recoñecemento individual que pode recibir un xogador de rugby en activo. Existen diferentes premios para as disciplinas de XV e VII, tanto en categoría masculina como en feminina. Richie McCaw (2006, 2009, 2010) e Daniel Carter (2005, 2012, 2015) son os xogadores que acadaron o premio nun maior número de ocasións, tres veces cada un. Portia Woodman foi a primeira xogadora que acadou o premio nas dúas disciplinas de XV (2017) e VII (2015). Antoine Dupont foi o primeiro xogador que acadou o premio nas dúas disciplinas de XV (2021) e VII (2024).

## Gañadores e candidatos 
### XV masculino 
[180px|dereita|miniatura|[Richie McCaw.]]
[180px|dereita|miniatura|[Daniel Carter.]]

### XV feminino 
[180px|dereita|miniatura|[Sarah Hunter.]]
[180px|dereita|miniatura|[Kendra Cocksedge.]]

### VII masculino 
[180px|dereita|miniatura|[DJ Forbes.]]

### VII feminino 
[180px|dereita|miniatura|[Portia Woodman.]]

## Véxase tamén 
### Outros artigos 
* Adestrador do Ano de World Rugby
### Ligazóns externas 
* Premios de World Rugby
NPC

As siglas **NPC** poden facer referencia á:

*Un **personaxe non xogador** ( nos videoxogos
*A **ITM Cup**, anteriormente chamada **National Provincial Championship**
*A rexión francesa **Norte-Paso de Calais**
Sociedad Deportiva San Pedro

A **Sociedad deportiva San Pedro** (en éuscaro: *San Pedro Kirol Elkartea*) é un club de fútbol español da cidade de Sestao (Biscaia). Fundouse en 1923 e actualmente milita na División de Honra de Biscaia, quinta categoría do fútbol vasco. Ten moita rivalidade co outro equipo da cidade, o Sestao River Club.

## Uniforme
***Uniforme titular**: Camiseta a raias verticais azulgranas, pantalón azul mariño, medias azulgranas.
***Uniforme alternativo**: Camiseta laranxa, pantalón laranxa, medias branca.

## Datos do club
***11** tempadas en Terceira División.

## Véxase tamén
* Sestao
* Sestao Sport Club
* Sestao River Club
13 Songs

***13 Songs*** é un recompilatorio da banda estadounidense de post-hardcore Fugazi, editado o mes de outubro de 1989 polo selo Dischord Records. O álbum está composto por todos os temas dos seus dous primeiros EPs, *Fugazi* e *Margin Walker*.

Unha versión remasterizada foi editada en febreiro do ano 2003. No 2005 *13 Songs* foi o número 29 da lista da revista *Spin* dos "100 mellores álbums, 1985-2005". En abril do ano 2016 a revista *Rolling Stone* colocouno no posto 35 da súa lista dos 40 mellores álbums de punk de todos os tempos.

## Listaxe de cancións 
* Os temas do 1 ao 7 foron collidos do EP *Fugazi* (1988)
* Os temas do 8 ao 13 foron collidos do EP *Margin Walker* (1989)

## Notas
Doug Howlett

**Doug Howlett**, nado en Auckland o 21 de setembro de 1978, é un xogador internacional neozelandés de rugby. Como xogador ocupa a posición de á no seu equipo actual, o Munster Rugby. El é un dos dous únicos xogadores de rugby na historia que ten gañado as máximas competicións tanto do hemisferio Norte (Heineken Cup) como do hemisferio Sur (Super 14).

## Traxectoria 
A súa familia é de orixe tongana, pero el naceu en Auckland, Nova Zelandia, e como a maioría dos nenos dese país, comezou a xogar ó rugby dende moi cativo xa na escola, destacando pola súa punta de velocidade.

O seu debut na alta competición foi con Auckland RFU, o equipo provincial representativo da rexión de Auckland, na liga neozelandesa. Ata o ano 2007 xogou con ese equipo nesta competición nacional.

Con respecto ao *Super12/Super 14*, debutou na tempada 1997 cos Otago Highlanders. Ó ano seguinte formou parte dos Wellington Hurricanes, e xa a partir da tempada 1999 e até a tempada 2007 xogou como integrante dos Auckland Blues.

**Doug Howlett** xogou 62 partidos coa camisola dos *All Blacks*, dende o seu primeiro partido no 2000 ata o 2007. Nese ano 2007 o xogador decidiu abandonar o seu país para irse a Europa a xogar, fichou polo Munster Rugby, e así puxo punto final á súa carreira coa selección de rugby de Nova Zelandia, pois as normas din que nela só poden haber xogadores que militen en equipos dese país, xa que os contratos cos equipos fainos a propia federación neozelandesa de rugby.

Dende o ano 2007 **Doug Howlett** xoga no Munster Rugby irlandés, co cal compite na Magners League (ou Liga Celta) e na Heineken Cup (ou Copa de Europa), e ten contrato cando menos ata o ano 2011.

O máis salientable da traxectoria de **Doug Howlett** como xogador de rugby son os seus enormes rexistros anotadores de ensaios con calquera equipo no que teña xogado, e tanto é así que está na 5ª posición da lista de anotadores de ensaios da historia. O seu valor como xogador defensivo tamén é notable.

## Equipos e títulos 
1 - récord da competición e do equipo.
² - récord da selección.

## Véxase tamén 
### Outros artigos 
* Selección de rugby de Nova Zelandia
### Ligazóns externas 
* Páxina persoal do xogador 
* Doug Howlett na Web dos All Blacks 
* Récords do Super 14 
* Doug Howlett en Munster Rugby
Luís Iglesias Iglesias

**Luís Iglesias Iglesias**, nado en Teis (Vigo) o 2 de xullo de 1895 e finado en Pontevedra o 29 de decembro de 1976, foi un científico galego.

## Traxectoria 
[miniatura|dereita|O [Seminario de Estudos Galegos|SEG en 1936: Xesús Carro, Vicente Risco, Ramón Otero Pedrayo, Luís Iglesias Iglesias, Sebastián González García-Paz, Felipe Cordero Carrete, Salustiano Portela Pazos, Paulino Pedret, Jaime Vidal Rey, Antón Iglesias Vilarelle, Manuel Díaz Rozas, Alfonso Vázquez Martínez, Xosé Filgueira Valverde, Xulio Francisco Ogando, Ramón Sobrino Buhigas, Anxelo Ramos Colemán, Isidro Parga Pondal, Florentino López Cuevillas e Xoán López Durá.]]
Fillo do médico Xosé Iglesias Añino e sobriño de Eduardo Iglesias Añino. Estudou bacharelato en Vigo e en Madrid Ciencias Naturais e Medicina. Doutorouse en Ciencias Naturais coa tese *Enumeración de los curculiónidos de la Península Ibérica e Islas Baleares* en 1918. Ao ano seguinte licenciouse en Medicina na Universidade de Santiago de Compostela. Dedicouse á docencia e a súa obra investigadora centrouse, sobre todo, na Entomoloxía. Desempeñou os cargos de decano da Facultade de Ciencias, presidente do Seminario de Estudos Galegos, do que formaba parte desde 1926, e reitor da Universidade. En 1947 ingresou na Real Academia Galega co discurso *Las especies del género Carabus en Galicia*. Tamén colaborou na *Historia de Galiza* de Ramón Otero Pedrayo, escribindo a parte de Zooloxía.

## Galardóns e homenaxes 
O Museo de Historia natural da USC leva o seu nome e, no ano 2014, a Real Academia Galega de Ciencias adicoulle o Día do Científico Galego.

## Obras (selección) 
* *Algunas especies nuevas o poco conocidas para la fama ornitológica de Galicia*.
* *Reconocimiento de tejidos vegetales por reactivos microquímicos*.
* *Los prados de las regiones media y montaña de Galicia*.
* *Descripción de tres yacimientos gallegos de evansita*.
* *La lucha antiacrídica*.
* *Fauna de Galicia I*.
* *Cerambícidos de Galicia II*.
* *Variabilidad por fluctuación de las manchas elitrales de "Crioceris asparagi"*.
* *Biología de los parásitos del hombre*.

## Galería de imaxes 
## Notas 
## Véxase tamén 
### Bibliografía 
* 

* 

* 
* 

### Ligazóns externas 
* Luis Iglesias en galegos.info
Luís Iglesias

**Luís Iglesias** pode referirse a:
* **Luís Iglesias** (1767–1835), relixioso galego;
* **Luís Iglesias Iglesias** (1895–1977), científico galego;
* **Luís Iglesias de Souza** (1919–1995), escritor galego;
* **Luís Iglesias Feijoo** (1945), filólogo galego.

## Véxase tamén 
### Outros artigos 
***Luís Iglesia**
Jonny Wilkinson

285px|dereita|miniatura|Jonny Wilkinson nun adestramento.

**Jonny Wilkinson**, nado en Frimley o 25 de maio de 1979, é un xogador inglés de rugby. A súa figura traspasou as fronteiras do seu deporte, provocando xunto con Jonah Lomu un dos maiores impactos publicitarios do rugby dende o comezo do profesionalismo en 1995.

## Traxectoria 
Comezou a práctica do rugby con 4 anos de idade, aínda que tamén xogaba a tenis e crícket. Non obstante, o pai, o curmán e mais o irmán de Jonny eran xogadores de rugby, e o levaron a centrarse nun só deporte. Cando foi seleccionado para as seleccións inglesas sub-16 e sub-18 deixou abraiado ós adestradores, e foi chamado a probar profesionalmente.

O seu primeiro club foi Newcastle Falcons, equipo co cal comezou a xogar no ano 1997 na posición de centro, e co cal foi campión da Premiership inglesa xa na tempada 1997/98. Na posterior tempada suBstituÍu a Rob Andrew como apertura e pateador titular do equipo, xa que Andrew era o novo adestrador.

Wilkinson fíxose internacional no ano 1998, debutando nun partido fronte a Irlanda, converténdose no xogador mais novo en representar á selección de rugby de Inglaterra, e na referencia do equipo de aí en diante. O partido estelar na carreira deste apertura foi a final da Copa do Mundo de Rugby 2003, na que obtivo a vitoria para o seu país no derradeiro minuto. Ese ano **Jonny Wilkinson** foi nomeado mellor xogador do mundo pola IRB.

Na súa carreira distinguíuse como un grande anotador co pé, e un enorme xogador defensivo. Pasou por unha morea de lesións que case non o deixaron xogar nos anos posteriores ó mundial do 2003. De feito, trala final do mundial do 2003, pasaron 1169 días ata que volveu a xogar coa selección. En 2008 superou a cifra de 1000 puntos anotados con Inglaterra, e no mesmo ano vateu a cifra de Neil Jenkins de 1049 puntos, batendo o récord de puntos anotados por un xogador con calquera selección nacional en toda a historia. ***Wilko*** (como é coñecido popularmente) é o máximo anotador de puntos da historia dos mundiais, foi o máximo anotador da historia do Torneo das Seis Nacións (logo superado por Ronan O'Gara), e tamén é o maior anotador de *drops* da historia con 29.

Case ninguén agardaba que estivera preparado para xogar no mundial do 2007, cunha selección inglesa que estaba nun dos seus peores intres, pero púxose ben para competir, e logrou que Inglaterra chegase de novo á final, na que perdeu esta vez fronte a Suráfrica.

No ano 2009 cambiou de club, fichando polo club francés RC Toulon, un equipo ascendido ó Top 14 en 2008. Na súa primeira tempada levou ó seu novo club á final da European Challenge Cup, aínda que perdeu contra Cardiff Blues, e á segunda posición na liga durante a tempada regular, caendo logo nas semifinais.

## Véxase tamén 
### Outros artigos 
* Xogador Internacional do Ano da IRB
* Selección de rugby de Inglaterra
### Ligazóns externas 
* Perfíl do xogador na páxina do RC Toulon